Die Pos | News | Steeds geen spoor van Modimolle-tiener
Steeds geen spoor van Modimolle-tiener
02 March 2018 l Ronél van Jaarsveld l Views: 1240 l 22 days ago
Nikita Walkinshaw het Dinsdag 23 Januarie spoorloos op Modimolle verdwyn.
Daar is steeds geen teken van Nikita Walkinshaw, die 13-jarige meisie wat op Dinsdag 23 Januarie spoorloos op Modimolle verdwyn het nie.
Bekende organisasies soos Missing Children SA en Pink Ladies, wat help soek na vermiste mense, se soektogte het ook niks opgelewer nie. Die berig op Die Pos se Facebookblad is meer as 5 500 keer gedeel.
Walkinshaw se tannie, Anneline Walkinshaw, het op Dinsdag 27 Oktober aan Die Pos gesê hulle het steeds geen woord van haar gehoor nie.
Nikita het in Desember van Stilfontein na Modimolle verhuis om nader aan haar pa, Johnny Walkinshaw, te woon. Sy het by haar tannie, Alta Ahlers, tuisgegaan.
Volgens Anneline vermoed hulle dat sy dalk saam met ’n man van in sy veertigs van Reitz is. Lt. kol. Philemon Ngobeni van die polisie se kinderbeskermings-eenheid het dit bevestig en gesê dat hulle saam met die polisie van Reitz werk.
Dessie Rechner van die Pink Ladies het aan Die Pos gesê dat die kinderbeskermingseenheid nuwe prosedures het waarvol-gens hulle werk.
“Hulle help met die soektog na alle kinders jonger as 17 jaar. Ons het talle suksesstories saam met hulle beleef,” het sy gesê.
Sy het mense daaraan herinner dat daar geen wagtyd is om ’n vermiste persoon aan te meld nie.
Enigeen met inligting oor Nikitia kan vir Ngobeni bel by tel. 082 469 1187 of vir Anneline by tel. 073 606 4965.